stanford-oval/wikipedia huggingface dataset:
Kolotes Lampsakoslainen

Kolotes Lampsakoslainen (m.kreik. Koλωτης, Kolōtēs, lat. Colotes; 200-luku eaa.) oli antiikin kreikkalainen epikurolaiseen koulukuntaan kuulunut filosofi. Hän oli yksi kuuluisimmista Epikuroksen oppilaista.
Kolotes kirjoitti kuningas Ptolemaios Filopatorille omistetun teoksen nimeltä Siitä, että muiden filosofien oppien mukaan on mahdotonta edes elää (Περὶ τοῦ ὅτι κατὰ τὰ τῶν ἄλλων φιλοσόφων δόγματα οὐδὲ ζῆν ἔστιν, Peri tū hoti kata ta tōn allōn filosofōn dogmata ūde zēn estin). Plutarkhos kirjoitti kaksi teosta sen kumoamiseksi: dialogin todistaakseen Epikuroksen mukaan on mahdotonta elää edes mukavasti sekä teoksen Kolotesta vastaan. Herculaneumista on löydetty joitakin katkelmia Koloteksen toisesta teoksesta, joka oli suunnattu Platonin dialogia Lysis vastaan.
Plutarkhoksen kirjoituksista voidaan päätellä, että Kolotes oli älykäs mutta turhamainen, dogmaattinen ja suvaitsematon. Hän hyökkäsi röyhkeästi Sokratesta ja muita suuria filosofeja vastaan. Hän oli Epikuroksen suosiossa, ja tämä kutsui häntä hellittelynimillä Kolōtaras (Koλωτάρας) ja Kolōtarios (Koλωτάριoς). Plutarkhos sanoo myös, että kuultuaan Epikuroksen puhuvan asioiden luonteesta Kolotes lankesi polvilleen tämän edessä ja anoi tätä opettamaan häntä. Kolotes katsoi, että totuudenmukaisuus oli välttämätöntä filosofille ja siksi ei ollut soveliasta käyttää taruja opetuksessa. Cicero vastusti tätä näkemystä.
Koivupunavarpunen

| Koivupunavarpunen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Punavarpuset Carpodacus
Laji::  rodopeplus
Kaksiosainen nimi
 Carpodacus rodopeplus  (Vigors, 1831) 
Katso myös
   Koivupunavarpunen Wikispeciesissä   Koivupunavarpunen Commonsissa 
Infobox OKNimi-testi OKIUCN-testi OK: 
Koivupunavarpunen (Carpodacus rodopeplus) on peippojen heimoon kuuluva varpuslintu.
Levinneisyys

Koivupunavarpusta tavataan Kiinassa, Intiassa, Myanmarissa ja Nepalissa. Lajin kannankehitys on vakaa, ja se on luokiteltu elinvoimaiseksi.
Komorien lippu

Komorien lippu
Komorien lippu vuosina 1996–2001
Komorien lippu vuosina 1992–1996
Komorien lippu vuosina 1978–1992
Komorien lippu on Komorien tunnus ja se otettiin käyttöön nykyisessä muodossaan vuonna 2003. Lipun raidat kuvaavat Komorien eri saaria: keltainen Mohélia, valkoinen Mayottea, punainen Anjouania ja sininen Iso-Komoria. Mayotte ei kuulu Komorien valtioon, mutta se on mukana raitojen määrässä, koska Komorien valtiossa on pyritty saamaan myös Mayotte valtioon mukaan. Kuunsirppi ja neljä tähteä vihreällä pohjalla viittaavat Komorien valtauskontoon islamiin, mutta tähtien määrä viittaa samalla saarten lukumäärään.
Katajajärvi (Orivesi)

| Katajajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°46′19″N, 24°09′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  suo-oja Rooppiojaan 
Järvinumero:  35.745.1.022
Mittaustietoja
Pinnankorkeus:  158,8 m  
Rantaviiva:  0,744 km  
Pinta-ala:  3,565 ha  
Saaria:  ei saaria 
 fiKatajajärvi 
Katajajärvi  on Pirkanmaalla Oriveden Lauttakulmalla sijaitseva järvi.
Maantietoa

Järven pinta-ala on 3,6 hehtaaria ja se on 250 metriä pitkä ja 200 metriä leveä. Se sijaitsee Siikanevan eteläpuolella kohoavalla mäkisellä järvialueella, missä kalliomäen jyrkkärinteinen laakso muodostaa järven lähiympäristön. Laakso on sama, missä sijaitsevat myös Lauttajärvi ja Ala-Lauttajärvi. Järvellä ei ole kartan mukaan saaria ja sen rantaviivan pituus on 750 metriä. Pohjoisrannassa on vapaa-ajan asunto, jolle tulee useita teitä Hirsilästä Kaanaaseen kulkevalta yhdystieltä 14281.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 158,8 metriä mpy. Järveen ei ole johdettu yhtään metsäojia, mutta siitä lähtee laskuoja järvestä koilliseen missä se yhtyy 1,2 kilometrin päässä Rooppiojaan. Rooppioja on eräs Kooninjoen latvahaara ja sen laskee Nihuantaustalla Nihuanjärveen.
Historiaa

Vuoden 1958 peruskartassa oli Lauttakulmalla viljelyä ja useita maatiloja kuuden järven ympärillä. Katajajärven osa tästä kehityksestä oli kärrypolku rannan tuntumassa ja kolme peltopalstaa järven läheisyydessä. Järveltä oli kuitenkin kaivettu suora laskuoja Rooppiojaan.
Klaus Järvinen (lääkäri)

Klaus Alarik Johannes Järvinen (19. joulukuuta 1917 Jämsä – 21. heinäkuuta 2003 Helsinki) oli suomalainen lääkäri ja professori. Järvinen väitteli lääketieteen ja kirurgian tohtoriksi vuonna 1950, ja hän erikoistui sisätautioppiin ja allergologiaan. Hän työskenteli allergiasairaalan ylilääkärinä Helsingissä 1969–1981 ja kehitti merkittävästi suomalaista allergiatutkimusta. Hänet tunnetaan myös laajasta kansanvalistustyöstään. Hänet kutsuttiin Suomen Sisätautilääkärien Yhdistys r.y:n kunniajäseneksi vuonna 1976.
Aiheesta muualla

Klaus Järvisen muistokirjoitus Helsingin Sanomissa
Kolosso

| Kolosso |
| --- | --- |
 Kolosso
 Koordinaatit: 11°7′7″N, 6°32′59″W 
Valtio:  Mali
Alue:  Sikasson alue
Piiri:  Kolondiéban piiri
Hallinto:  
 – Hallinnon tyyppi:  maalaiskunta
Väkiluku (2009):  6 200
Infobox OKVirheellinen NIMI-arvo: 
Kolosso on maalaiskunta ja sen keskuskylä Sikasson alueen Kolondiéban piirissä Malissa. Se sijaitsee Bagoéjoen yläjuoksulla 45 kilometriä Kolondiébasta maanteitse itään. Kunnassa on 6 200 ja kylässä 1 500 asukasta.
Kolosson kunta rajoittuu lännessä Kolondiéban, etelässä Tousséguélan, idässä Sikasson piirin Zaniènan ja pohjoisessa Niènan kuntiin. Maisemaa leimaavat laaksot ja tasangot. Seutu kuuluu Sudanin vyöhykkeeseen.
Kuntaan kuuluu kymmenen kylää. Asukkaat ovat bambaroita, fulbeja ja senufoja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, durra, hirssi, riisi ja puuvilla. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, käsityöammatteja ja kaupankäyntiä.
Komorien saaristo

Komorien saaristo. Pääsaaret lännestä itään Iso-Komori, Mohéli, Anjouan ja Mayotte.
Komorien saaristo eli Komorit on saaristo Afrikan itärannikolla Mosambikin kanaalin pohjoisosissa Mosambikin ja Madagaskarin välissä. Saaristoon kuuluu neljä tuliperäistä pääsaarta, joista Iso-Komori eli N’gazidja, Mohéli eli Mwali sekä Anjouan eli Ndzuwani muodostavat Komorien valtion, ja neljäs, Mayotte eli Mahore, kuuluu Ranskalle.
Komorienkyyhky

| Komorienkyyhky |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Kyyhkyt Columba
Laji::  pollenii
Kaksiosainen nimi
 Columba pollenii  Schlegel, 1866 
Katso myös
   Komorienkyyhky Wikispeciesissä   Komorienkyyhky Commonsissa 
Infobox OKNimi-testi OKIUCN-testi OK: 
Komorienkyyhky (Columba pollenii) on afrikkalainen Komorien saariryhmän kotoperäinen kyyhkylintu, jonka holotyypin Hermann Schlegel kuvaili Maoresta Mayottelta 1866.
Koirajärvi (Virrat, Tiukanperä)

| Koirajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°07′31″N, 23°35′29″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskujoki:  suo-oja 
Järvinumero:  35.415.1.010
Mittaustietoja
Pinnankorkeus:  169,7 m  
Rantaviiva:  1,498 km  
Pinta-ala:  5,056 ha  
Saaria:  ei saaria 
 fiKoirajärvi 
Koirajärvi  on Pirkanmaalla Virroilla Tiukanperän kylän lähellä sijaitseva järvi.
Maantietoa

Järven pinta-ala on 5,1 hehtaaria, se on 700 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) se kuuluu. Järven vedenpinnan korkeus on 169,7 metriä mpy.
Kirsi Mattila

Kirsi Irene Mattila (o.s. Korja, ent. Rauta, s. 17. maaliskuuta 1962 Kouvola) on suomalainen kestävyysjuoksija, jonka päämatka oli maraton. Hän edusti Kouvolan Poikia ja Turun Urheiluliittoa ja häntä valmensivat Jorma Rauta, Timo Vuorimaa ja Pasi Mattila.
Mattila oli 73. maastojuoksun MM-kilpailuissa 1989. Hän sijoittui toiseksi Chicagon maratonilla 1991 sekä viidenneksi Berliinin maratonilla 1992 ja 1994. Helsingin EM-kilpailuissa 1994 hän oli seitsemäs ajalla 2.33.32 ja Göteborgin MM-kilpailuissa 1995 kolmastoista juostuaan ajan 2.35.39. Atlantan olympiamaratonin 1996 hän joutui keskeyttämään .
Aikuisten SM-mitalit

3 000 metrin juoksu: pronssia 1994
5 000 metrin juoksu: hopeaa 1996 ja 1998, pronssia 1999
10 000 metrin juoksu: kultaa 1999, hopeaa 1990, 1994 ja 1996, pronssia 1991 ja 1995
15 kilometrin tiejuoksu: kultaa 1990 ja 1991
5 kilometrin maastojuoksu: pronssia 1991
6 kilometrin maastojuoksu: hopeaa 1995 ja 1998, pronssia 1996
Henkilökohtaiset ennätykset

| Laji | Aika | Paikka | Vuosi |
| --- | --- | --- | --- |
| 3 000 m | 9.12,21 | Helsinki | 1991 |
| 5 000 m | 16.08,53 | Tampere | 1996 |
| 10 000 m | 32.57,68 | Valencia | 1994 |
| Puolimaraton | 1.11.37 | Forssa | 1994 |
| Maraton | 2.31.23 | Berliini | 1994 |
Kornholmen

Kornholmen
| --- | --- |
Sijainti:  60°7′18.00″N, 24°41′08.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,002 km²
muokkaa - muokkaa wikitekstiä - muokkaa Wikidataa
Kornholmen on huvilasaari lounaisessa Espoossa Moisöfjärdenin merialueella. Virallisessa kaupunginosajaossa saari kuuluu Soukkaan.
Kornholmenin pinta-ala on 20 aaria ja etelä–pohjoissuuntainen pituus noin 60 metriä. Kornholmenin länsipuolella sijaitsee Björkholmen ja itäpuolella Hönsholm, muissa ilmansuunnissa on Soukanniemen manneraluetta.
Aiheesta muualla

Tiedostopalvelu.maanmittauslaitos.fi
Klaus J. Behrendt

Klaus J. Behrendt
Klaus Johannes Behrendt (s. 7. helmikuuta 1960 Hamm, Länsi-Saksa) on saksalainen näyttelijä. Hänet tunnetaan televisiosarjoista Rikospaikalla, Kriminalisti, Kahden keikka, Etsivä Lea Sommer ja A.S. Hän on ottanut näyttelemistunteja Hedi Höpfnerin koulussa Hampurissa.
Aiheesta muualla

Wikimedia Commonsissa on kuvia tai muita tiedostoja aiheesta .
Klaus J. Behrendt Internet Movie Databasessa. (englanniksi)
Johann Attenberger

Johann Attenberger (17. helmikuuta 1936 Ebersbergin piirikunta, Saksa  – 7. heinäkuuta 1968 Spa-Francorchamps, Belgia) oli länsisaksalainen moottoripyöräilijä, joka sai surmansa Belgian Grand Prix -kilpailussa 7. heinäkuuta 1968. Onnettomuus sattui ajon viimeisellä kierroksella Attenbergerin kamppaillessa johtopaikasta maanmiehensä Georg Auerbacherin kanssa. Attenberger yritti ohittaa Auerbacheria suoralla rataosuudella, kun hän osui Auerbacherin pyörään. Attenberger menetti ajoneuvonsa hallinnan ja suistui täydessä nopeudessa radalta. Ajaja ja sivuvaunullisen BMW-moottoripyörän ajokumppani Josef Schillinger menettivät silmänräpäyksessä henkensä. Pari oli voittanut sivuvaunujen Grand Prix -kilpailun edellisenä sunnuntaina Hollannissa.
Kasmirin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 3 |  |
| ↙Singlet | 28 |  |
| ↙Musiikkivideot | 6 |  |
Tämä artikkeli on suomalaislaulaja Kasmirin diskografiasta. Hän julkaisi esikoisalbuminsa vuonna 2014. Toinen albumi julkaistaan helmikuussa 2018.
Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| AMK Dropout |  Julkaistu: 19. syyskuuta 2014  Formaatti: CD / digitaalinen lataus  Levy-yhtiö: Universal Music Group | #5  | kultalevy  |
| Valmis |  Julkaistu: 16. helmikuuta 2018  Formaatti: CD / digitaalinen lataus  Levy-yhtiö: Universal Music Group | #1  | kultalevy  |
| Jälki |  Julkaistu: 11. lokakuuta 2019   Formaatti: digitaalinen lataus  Levy-yhtiö: Universal Music Group | #7  |  |
Singlet

| Nimi | Vuosi | Listasijoitukset> Single-lista | Listasijoitukset> Lataus-lista | Listasijoitukset> Striima- tuimmat | Listasijoitukset> Radio- lista | Albumi |
| --- | --- | --- | --- | --- | --- | --- |
| ”Vadelmavene” | 2014 | 1  | 1  | 1  | 1  | AMK Dropout |
| ”Wowwowwow” | 2014 | 4  | 8  | – | 10  | AMK Dropout |
| ”Iholla” | 2014 | 17  | 11  | 40  | 2  | AMK Dropout |
| ”S.T.I.K. (Sä tuoksut ihan kesälomalta)” | 2014 | – | – | – | 74  | AMK Dropout |
| ”Ryan Gosling” | 2015 | – | – | – | 54  | AMK Dropout |
| ”Vauvoja” (feat. SAARA) | 2015 | 2  | 1  | 4  | 1  |  |
| ”Linnuton puu” (Kasmir & Anna Puu) | 2015 | – | – | – | 69  | SuomiLOVE-kokoelma |
| ”Amen” | 2016 | 7  | 2  | – | 25  | Valmis |
| ”Moshaamaan” | 2016 | – | 29  | 45  | 25  |  |
| ”Nutellaa ja jutellaa” | 2016 | – | 22  | 28  | 63  |  |
| ”Huonoo seuraa” | 2017 | – | 8  | 24  | 58  | Valmis |
| ”Kaija” | 2017 | – | 16  | 25  | 16  | Valmis |
| ”Miami”  (feat. JVG) | 2017 | – | 6  | – | 54  | Valmis |
| ”Vanhaa sua”  (feat. Sini Yasemin) | 2017 | – | – | 32  | – | Valmis |
| ”Tulla ja mennä” | 2018 | 15  | – | 15  | 94  | Valmis |
| ”Nelkytviis” | 2018 | – | – | 29  | – | Vain elämää - kausi 8 |
| ”Savanni nukahtaa” | 2018 | – | – | – | – | Vain elämää - kausi 8 |
| ”Mökkitie” | 2018 | – | – | – | – | Vain elämää - kausi 8 |
| ”Pariterapiaa” | 2018 | – | – | – | – | Vain elämää - kausi 8 |
| ”Puhu äänellä jonka kuulen” | 2018 | – | – | – | – | Vain elämää - kausi 8 |
| ”Anna anteeksi” | 2018 | – | – | – | – | Vain elämää - kausi 8 |
| ”Alla vaahterapuun” | 2018 | – | – | – | – | Vain elämää - kausi 8 |
| ”Valoo” | 2018 | 13  | – | 13  | – | Jälki |
| ”Ihmisen haju” | 2019 | – | – | 43  | – | Jälki |
| ”Punavuoreen” | 2019 | – | – | 35  | – | Jälki |
| ”Aamu” | 2019 | – | – | 24  | – | Jälki |
| ”Halleluja” | 2021 |  |  |  |  |  |
Singlet > Muut singlet

| Nimi | Vuosi | Listasijoitukset> Single-lista | Listasijoitukset> Lataus-lista | Listasijoitukset> Striima- tuimmat | Listasijoitukset> Radio- lista | Albumi |
| --- | --- | --- | --- | --- | --- | --- |
| ”On the Edge”  (HeavyWeight feat. Kasmir) | 2013 | – | – | – | – |  |
| ”Milloin nään sut uudestaan?”  (Robin feat. Kasmir) | 2015 | 4  | 8  | 12  | 8  | Yhdessä |
| ”Westside Story”  (Brädi feat. Kasmir) | 2017 | – | 8  | 31  | – |  |
| ”Say It Again”  (View feat. Kasmir) | 2017 | – | – | – | – |  Leave A Comment |
| ”Vien sut himaan”  (Bang For The Buck feat. Kasmir) | 2017 | – | – | – | – |  |
| "Mitä jos"(F feat. Kasmir) | 2022 |  |  |  |  | Jos |
Vierailijana

”Spaceman” (Aste feat. Kasmir, albumilta 2.0, 2013)
”Kiinni” (Sanni feat. Kasmir, 2013)
”On the Edge” (HeavyWeight feat. Kasmir, 2013)
”Ote” (Pyhimys, 2015)
”1%” (Pyhimys, 2015)
”Shotgun” (JVG feat. Kasmir, albumilta 247365, 2015)
”Milloin nään sut uudestaan?” (Robin feat. Kasmir, albumilta Yhdessä, 2015)
”Makee ja selkee” (Cheek feat. Kasmir, albumilta Alpha Omega, 2015)
”Vainoharhainen” (Gasellit feat. Kasmir, albumilta Seis, 2015)
”Westside Story” (Brädi feat. Kasmir, 2017)
”Say It Again” (View feat. Kasmir, albumilta Leave a Comment, 2017)
”Vien sut himaan” (Bang For The Buck feat. Kasmir, 2017)
Musiikkivideot

Vadelmavene (2014 – ohj. Inari Niemi)
Wowwowwow (2014 – ohj. Jasu Siitarinen)
Iholla (2014 – ohj. Julius Konttinen)
Vauvoja (2015 – ohj. Über Creative)
Amen (2016 – ohj. Jaakko & Kusti Manninen)
Moshaamaan (2016 – ohj. Teemu Saario & Mikko Antikainen)
Kieran Trippier

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kieran John Trippier
Syntymäaika: 19. syyskuuta 1990 (ikä 34)
Syntymäpaikka: Bury, Englanti
Pelipaikka: oikea laitapuolustaja
Pituus: 178 cm
Paino: 71 kg 
Seura
Seura: Newcastle United
Pelinumero: 2
Junioriseurat
1999–2009: Manchester City
Seurat
| Vuodet | Seura | O | (M) |
| 2009–2012 | Manchester City | 0 | (0) |
| 2010 | → Barnsley (laina) | 3 | (0) |
| 2010–2011 | → Barnsley (laina) | 39 | (2) |
| 2011–2012 | → Burnley (laina) | 25 | (1) |
| 2012–2015 | Burnley | 145 | (4) |
| 2015–2019 | Tottenham Hotspur | 69 | (2) |
| 2019–2022 | Atlético Madrid | 68 | (0) |
| 2022– | Newcastle United | 72 | (4) |
Maajoukkue
| 2007 | Englanti U18 | 1 | (0) |
| 2008–2009 | Englanti U19 | 10 | (0) |
| 2009 | Englanti U20 | 3 | (0) |
| 2010–2011 | Englanti U21 | 2 | (0) |
| 2017– | Englanti | 54 | (1) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2024.  Maajoukkueuran tilastot päivitetty 17. heinäkuuta 2024.
Kieran John Trippier (s. 19. syyskuuta 1990 Bury) on englantilainen jalkapalloilija, joka edustaa Englannin Valioliigassa pelaavaa Newcastle Unitedia. Hän kuuluu myös Englannin jalkapallomaajoukkueeseen. Oikeajalkainen Trippier on pelipaikaltaan oikea laitapuolustaja.
Seurajoukkueura > Manchester City

Trippier on Manchester Cityn kasvatti. Hän edusti seuraa vuodet 2008–2012, mutta ei pelannut yhdessäkään joukkueen virallisessa ottelussa. Vuosina 2010–2011 hän kävi kahdesti lainalla Mestaruussarjan Barnsley FC:ssä. Elokuussa 2011 hän siirtyi lainalle Mestaruussarjan Burnley FC:hen, jossa hän pelasi kauden 2011–2012 ensimmäisen puoliskon aikana 25 ottelua tehden yhden osuman.
Seurajoukkueura > Burnley

Trippier siirtyi kauden 2011–2012 puolessavälissä, tammikuussa 2012, pysyvällä sopimuksella Burnleyhyn. Hänet valittiin Mestaruussarjan tähdistökenttään kausilla 2012–2013 ja 2013–2014 sekä Burnleyn vuoden pelaajaksi avauskaudellaan 2011–2012. Kaudeksi 2014–2015 Burnley nousi Valioliigaan ja Trippier teki pääsarjadebyyttinsä elokuussa 2014 Chelsea FC:tä vastaan. Hän pelasi täydet minuutit kaikissa kauden 38 ottelussa.
Seurajoukkueura > Tottenham

Kesäkuussa 2015 Trippier solmi sopimuksen Valioliigan Tottenham Hotspurin kanssa. Ensimmäisellä Tottenham-kaudellaan hän pelasi kuusi valioliigaottelua ja toisella 12. Eurooppa-liigassa hän debytoi kaudella 2015–2016 ja Mestarien liigassa kaudella 2016–2017. Kaudella 2017–2018 hän sai enemmän vastuuta pelaten 24 pääsarjaottelua. Seuraavalla kaudella hän pelasi 27 valioliigaottelua. Mestarien liigassa hän pelasi kahdeksan ottelua, myös tappiollisen loppuottelun Liverpoolia vastaan.
Seurajoukkueura > Atlético Madrid

Trippier siirtyi 22 miljoonan euron siirtosummalla Primera Divisiónin Atlético Madridiin kesällä 2019. Hän pelasi avauskaudellaan 25 liigaottelua ja seuraavalla kaudella 28 peliä Atléticon voittaessa Espanjan-mestaruuden. Seuraavan kauden alkupuolella hän pelasi 15 Primera Divisiónin ottelua.
Seurajoukkueura > Newcastle United

Trippier siirtyi Valioliigan Newcastle Unitediin 7. tammikuuta 2022. Hän kärsi kevätkaudella 2022 jalkapöytävammasta, ja pelasi vain kuusi liigaottelua, joissa teki kaksi maalia. Kaudella 2022–2023 hän oli avauskokoonpanossa Newcastlen kaikissa 38 valioliigaottelussa, joissa teki yhden ja syötti seitsemän maalia. Kaudella 2023–2024 hän pelasi Valioliigassa 28 ottelua, kahta vaille kaikki avauskokoonpanossa. Hän teki yhden maalin ja amtoi kymmenen maalisyöttöä. Mestarien liigassa hän oli avauksessa Newcastlen kaikissa kuudessa ottelussa ja syötti yhden maalin.
Maajoukkueura

Trippier on pelannut monissa Englannin nuorten maajoukkueissa. Viimeksi, vuosina 2010–2011, hän edusti alle 21-vuotiaiden maajoukkuetta, jossa hän pelasi kaksi ottelua. Englannin A-maajoukkueeseen hänet valittiin ensimmäisen kerran kesäkuussa 2017. Ensimmäisen maaottelunsa hän pelasi ystävyysottelussa Ranskaa vastaan 13. kesäkuuta 2017. Ensimmäisen arvokilpailujen karsintaottelunsa hän pelasi MM-karsintaottelussa Liettuaa vastaan lokakuussa 2017.
Ensimmäisen arvokilpailujen lopputurnauksen ottelunsa Trippier pelasi Tunisiaa vastaan MM-kilpailuissa 2018. Ensimmäisen maajoukkuemaalinsa hän teki 11. heinäkuuta 2018 vapaapotkulla MM-turnauksen välieräottelussa Kroatiaa vastaan. Hän pelasi MM-kisoissa 2018 yhteensä kuusi ottelua, jotka kaikki avauskokoonpanossa.
Kesän 2021 EM-kilpailuissa Trippier pelasi täydet minuutit alkulohko-ottelussa Kroatiaa ja neljännesvälieräottelussa Saksaa vastaan sekä tuli vaihdosta kentälle puolivälieräottelussa Ukrainaa ja välieräottelussa Tanskaa vastaan. Tappiollisessa loppuottelussa Italiaa vastaan hän oli avauskokoonpanossa ja syötti Englannin maalin. Hänet otettiin vaihtoon 71. minuutilla.
MM-kilpailuissa 2022 Trippier pelasi täydet minuutit kahdessa ensimmäisessä alkulohko-ottelussa ja tuli vaihdosta kentälle kolmannessa mutta ei pelannut enää pudotuspeleissä, joissa Englannin tie päättyi puolivälieriin. EM-kilpailuissa 2024 hän pelasi vasempana puolustajana avauskokoonpanossa Englannin kuudessa ensimmäisessä ottelussa, joista kahdessa ensimmäisessä hän pelasi täyden ajan. Tappiollisessa loppuottelussa hän istui vaihtopenkillä.
Kaikkiaan hän on 17. heinäkuuta 2024 mennessä pelannut 54 maaottelua, joista avauskokoonpanossa 45. Hän on toiminut kahdessa maaottelussa Englannin kapteenina.
Jan Wężyk

Jan Wężyk
Jan Wężyk (1575 – 27. toukokuuta 1638) oli puolalainen roomalaiskatolinen arkkipiispa. Hänet valittiin vuonna 1619 Przemyślin hiippakunnan piispaksi. Hänet konsekroi Wawrzyniec Gembicki. Hän sai 13. toukokuuta 1624 nimityksen Poznańin piispaksi, jonka virkaan hänet asetettiin saman vuoden heinäkuun 1. päivänä.
Vuonna 1626 Wężyk valittiin Gnieznon arkkipiispaksi, jona hän toimi kuolemaansa saakka.
Johan Olof Reinhold von Törne

Johan Olof Reinhold von Törne (23. kesäkuuta 1849 Lauritsala – 8. huhtikuuta 1910 Helsinki) oli suomalainen upseeri, pankinjohtaja ja valtiopäivämies.
Von Törnen vanhemmat olivat eversti Johan Ulrik von Törne ja Fredrika Juliana von Essen ja puoliso vuodesta 1879 Olga Elisabet Alexandrine von Knorring, senaattori Eugen von Knorringin tytär. Per Olof von Törne, Carl von Törne ja Bengt von Törne olivat heidän poikiaan. Von Törne suoritti Haminan kadettikoulun ja tuli vänrikkinä sotapalvelukseen  1869, mutta erosi palveluksesta aliluutnanttina 1874. Hän oli sitten pankinjohtaja Viipurissa ja Helsingissä.
Von Törne oli aatelissäädyssä edustaja valtiopäivillä 1877–1878, 1891, 1894 ja 1899.
Komorienmedestäjä

| Komorienmedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  humbloti
Kaksiosainen nimi
 Cinnyris humbloti  (Milne-Edwards & Oustalet, 1885) 
Synonyymit
 Nectarinia humbloti 
Infobox OKNimi-testi OKIUCN-testi OK: 
Komorienmedestäjä (Cinnyris humbloti) on medestäjien heimoon kuuluva varpuslintu.
Levinneisyys

Komorienmedestäjää tavataan Komoreilla ja Mayottella. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Johann Christoph Friedrich GutsMuths

Johann Christoph Friedrich GutsMuths.
Johann Christoph Friedrich GutsMuths (1759–1839) oli saksalainen nykyaikaisen voimistelun luoja. Hän opetti koulussa maantietoa ja voimistelua, ja kirjoitti  voimistelunopetuksen hyödyistä ja menetelmistä useita kirjoja, jotka levittivät  hänen ajatuksensa laajalle.